139. ΑΠΟΦΑΣΗ ΥΠΟΥΡΓΟΥ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ της 14/20 Ιαν.1993 (ΦΕΚ Β΄10) Σύσταση – συγκρότηση του Υπηρεσιακού Συμβουλίου των υπαλλήλων του Υπουργείου Προεδρίας της Κυβέρνησης. ΄Εχοντες υπόψη: 1.Τις διατάξεις: α) Του Ν.Δ.216/1974 «περί συστάσεως Υπουργείου Προεδρίας της Κυβέρνησης». β)Του άρθρ.40 κεφ. Β΄του Νόμ.1884/90 «Διαρρυθμίσεις στην άμεση φορολογία και άλλες διατάξεις» που αντικατέστησαν τις διατάξεις της παρ.1 του άρθρ.14 του Νόμ.1586/86 «Βαθμολογική διάρθρωση των θέσεων του δημοσίου  κλπ.». γ)Του άρθρ.6 και 29 του Νόμ.2085/92 «ρύθμιση θεμάτων οργάνωσης λειτουργίας και προσωπικού της δημόσιας διοίκησης και άλλες διατάξεις». δ)Του ΠΔ.320/88 «Οργανισμός Υπηρεσιών του Υπουργείου Προεδρίας της Κυβέρνησης» όπως τροποποιήθηκε μεταγενέστερα και ισχύει, αποφασίζουμε: 1.Συγκροτούμε το πενταμελές υπηρεσιακό συμβούλιο του Υπουργείου Προεδρίας της Κυβέρνησης, αρμόδιο για όλο το προσωπικό του οποίου τα θέματα υπηρεσιακής κατάστασης ανήκουν στην αρμοδιότητα της Διεύθυνσης Διοικητικού (Π.Δ.320/88 και Π.Δ.64/90), εκ των κάτωθι: α)Ενός αντιπροέδρου συμβούλου ή παρέδρου του Συμβουλίου της Επικρατείας ή αντιπροέδρου του Αρείου Πάγου ή αρεοπαγίτη ή αντιπροέδρου, συμβούλου ή παρέδρου του Ελεγκτικού Συνεδρίου ή ενός Προέδρου Εφετών ή Εφέτη των Πολιτικών ή διοικητικών δικαστηρίων ή ενός συμβούλου ή παρέδρου του Νομικού Συμβουλίου του Κράτους ως Προέδρου, που ορίζεται με τον αναπληρωτή του σύμφωνα με την διαδικασία της παρ.1 του άρθρ.40 κεφ. Β΄του Νόμ.1884/92. β)Δύο μονίμων υπαλλήλων του Υπουργείου Προεδρίας της Κυβέρνησης με βαθμό Γενικού Διευθυντή ή Διευθυντή Α΄ή Β΄ως τακτικά μέλη με τους αναπληρωτές τους. γ)Δύο αιρετών εκπροσώπων των υπαλλήλων που εκλέγονται με άμεση καθολική και μυστική ψηφοφορία με τους αναπληρωτές τους. δ)Γραμματέας του υπηρεσιακού συμβουλίου ορίζεται υπάλληλος του Υπουργείου Προεδρίας της Κυβέρνησης με βαθμό τουλάχιστον Γραμματέα Α΄ , του κλάδου ΠΕ Διοικητικής Οργάνωσης. 2.Ο κατά βαθμόν ανώτερος ή αρχαιότερος εκ των δύο μονίμων υπαλλήλων του Υπουργείου Προεδρίας της Κυβέρνησης που ορίζονται τακτικά μέλη του Υπηρεσιακού Συμβουλίου, ορίζεται δεύτερος αναπληρωτής του Προέδρου. Σελ. 116,90044 Τεύχος 1169-Σελ.108 Όταν προεδρεύει ο δεύτερος αναπληρωτής, συμμετέχει ως μέλος ο αναπληρωτής του προεδρεύοντος. 3.Για τη νόμιμη συγκρότηση του υπηρεσιακού Συμβουλίου θα πρέπει να συμμετέχει υποχρεωτικά μια (1) τουλάχιστον γυναίκα που έχει τα τυπικά και ουσιαστικά προσόντα με αναπληρώτριά της επίσης γυναίκα με τα ίδια τυπικά και ουσιαστικά προσόντα, εφόσον υπάρχει. 4.Όταν το υπηρεσιακό συμβούλιο κρίνει θέματα προσωπικού με σχέση εργασίας ιδιωτικού δικαίου, αντί των δύο αιρετών εκπροσώπων των μονίμων υπαλλήλων μετέχουν δύο αιρετοί εκπρόσωποι του προσωπικού με σύμβαση εργασίας ιδιωτικού δικαίου αορίστου χρόνου, που εκλέγονται με άμεση καθολική και μυστική ψηφοφορία με τους αναπληρωτές τους. 5.Η ΔΙΔΚ/Φ.641/2/22494/28.6.90(ΦΕΚ 387/Β/ 29.6.90) απόφασης του Υπουργού Προεδρίας της Κυβέρνησης για τη «συγκρότηση του Υπηρεσιακού Συμβουλίου των υπαλλήλων του Υπουργείου Προεδρίας της Κυβέρνησης» παύει να ισχύει. Κάλυψη δαπάνης Από τις διατάξεις της απόφασης αυτής προκαλείται δαπάνη σε βάρος του Κρατικού προϋπολογισμού ύψους 1.400.000 δρχ. περίπου για το τρέχον οικονομικό έτος και 1.400.000 δρχ. περίπου για καθένα από τα επόμενα  οικονομικά έτη. Για την ανωτέρω δαπάνη έχει εγγραφεί πίστωση στον κρατικό προϋπολογισμό ύψους 1.400.000 δρχ. στον ειδικό φορέα 05-110 και ΚΑΕ 0.515. 1.Ε.μ.139 Υπουργείο Προεδρίας Κυβερνήσεως